Με την υπογραφή νέας Σύμβασης Προμήθειας Ρεύματος (όπως λέγεται επίσημα η διαδικασία) χρειάζεται να καταβάλεις κι ένα ποσό εγγύησης. Όταν θα κάνεις αλλαγή παρόχου ενέργειας θα λάβεις έναν τελευταίο εκκαθαριστικό λογαριασμό στον οποίο θα έχει συμψηφιστεί η εγγύηση. Στην περίπτωση που υπάρχει πιστωτικό υπόλοιπο τότε μπορείς να κάνεις αίτηση για να λάβεις την διαφορά. Θα χρειαστείς: Επίσημο τραπεζικό έγγραφο που να πιστοποιεί το IBAN και τον δικαιούχο του λογαριασμού (ο οποίος πρέπει να είναι ο ίδιος με τον συμβαλλόμενο πελάτη). Αντίγραφο αστυνομικής ταυτότητας ή διαβατήριο. To ποσό εγγύησης για ιδιώτες κινείται μεταξύ των 100€-130€. Ενώ αν υπάρχει κοινωνικό τιμολόγιο τότε είναι 20€. Το ποσό εγγύησης για εταιρείες εξαρτάται από τα kVa, τη συμφωνημένη ισχύ, όπως αναγράφεται στο λογαριασμό ρεύματος και ξεκινάει από τα 100€ ενώ μπορεί να ξεπεράσει και τα 700€. Η εγγύηση σου επιστρέφεται σε δύο περιπτώσεις: Αν υπογράψεις νέα Σύμβαση Προμήθειας Ρεύματος με καινούριο πάροχο. Αν ενεργοποιήσεις την πάγια εντολή, οπότε κι επιστρέφεται στον επόμενο λογαριασμό ρεύματος. Στην περίπτωση που απενεργοποιήσεις την πάγια εντολή, όμως, θα χρεωθείς ξανά το ποσό εγγύησης. Προσοχή: Μόνο ο συμβαλλόμενος πελάτης δικαιούται την επιστροφή.